# A MISKOLCI EGYETEMI ATLÉTIKAI ÉS FUTBALL CLUB

**(MEAFC)**

**A L A P S Z A B Á L Y A**

**I. ALAPÍTÁSI ADATOK**

**1. §**

**Az Egyesület neve, székhelye, jelvényei, alapítási éve**

(1) Az egyesület neve: Miskolci Egyetemi Atlétikai és Futball Club (MEAFC)

(2) Az egyesület székhelye: 3515 Miskolc-Egyetemváros

(3) Az egyesület elérhetőségei: [www.meafc.hu](http://www.meafc.hu)

(4) Az egyesület facebook oldala: [www.facebook.com/MEAFC](http://www.facebook.com/MEAFC)

(5) Az egyesület e-mail címe: [meafc@meafc.hu](mailto:meafc@meafc.hu)

(6) Az egyesület színe: kék-sárga

(7) Az egyesület zászlaja: háromszög alakú, egyik oldala fehér, a Miskolci Egyetem emblémájával és alatta kék és sárga mezőre osztott lekerekített csúcsú egyenlő oldalú háromszög, a kék mezőben sárga színű futó alakkal, a sárga mezőben kék MEAFC felirattal. A másik oldala kék és sárga mezőre van osztva.

(8) Az egyesület jelvénye: kék és sárga mezőre osztott lekerekített csúcsú, egyenlő oldalú háromszög, a kék mezőben sárga színű futó alakkal, a sárga mezőben kék MEAFC felirattal.

(9) Az egyesület alapításának éve: 1951

(10) Az egyesület működési területe: Borsod-Abaúj-Zemplén Megye

**II. A SPORTEGYESÜLET CÉLJA ÉS FELADATA**

**2. §**

**A MEAFC célja és feladata**

1. A MEAFC a rendszeres sportolás (versenyzés), testedzés, felüdülés biztosítása, az ilyen igények felkeltése, tagjainak nevelése, a társadalmi öntevékenység és a közösségi élet kibontakoztatása céljából létrehozott önkormányzati elven alapuló független szervezet, amely a működését a sportról szóló 2004. évi I. törvény, valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény alapján folytatja.
2. A MEAFC egyik fő célja, hogy elősegítse a Miskolci Egyetem hallgatóinak, oktatóinak**,** alkalmazottainak, és volt hallgatóinak a sporttevékenységét, részükre rendszeres sportolási és igény szerinti versenyzési lehetőséget kínáljon. A MEAFC, másik fő célja a miskolci sportélet fejlesztése, beleértve az utánpótlás nevelést, valamint~~.~~ sportolók és sportcsapatok versenyeztetését**.**

(3)

A MEAFC célja továbbá

a) olyan sportolók nevelése, akik magatartásukkal, eredményeikkel hozzájárulnak a magyar sportélet színvonalának emeléséhez, illetve elismerésre méltó hagyományainak fenntartásához;

b) nemzetközi sportkapcsolatok kiépítése és ápolása, elsősorban egyetemi, főiskolai szinten;

c) a Miskolci Egyetem önszerveződés útján létrejött szakosztályi keretekbe nem illeszthető, sporttevékenységet végző vagy szervező csoportjainak erkölcsi és a mindenkori lehetőségekhez képest anyagi támogatása.

(4) A MEAFC céljának megvalósítása érdekében együttműködik a Miskolci Egyetem szervezeteivel, a sportért felelős minisztériummal, a Magyar Olimpiai Bizottsággal, a Magyar Egyetemi-Főiskolai Sportszövetséggel, Miskolc Megyei Jogú Város Önkormányzatával, valamint külön megállapodás szerint Miskolc általános és középiskoláival, valamint miskolci sportszervezetekkel.

a. Az egyesület a fent részletezett céljával összefüggésben, annak megvalósítása érdekében az alábbi közfeladathoz kapcsolódó közhasznú tevékenységeket végzi:

* + 1. Közfeladat megnevezése:
  1. - az egészséges életmód és a szabadidősport gyakorlása feltételeinek megteremtése (állami feladat);
  2. - sportfinanszírozás (állami feladat)
  3. - a gyermek és ifjúsági sport támogatása (állami feladat);
  4. - sport és ifjúsági ügyek intézése (helyi közügyek/helyben biztosítható közfeladatok körében ellátandó helyi önkormányzati feladat).
     1. A közfeladatot előíró jogszabályhelyek:
  5. - a sportról szóló 2004. évi I. törvény 49. § c)-e), k)-l) pontjaiban
  6. - Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja

b. Az egyesület nem zárja ki, hogy tagjain kívül más is részesülhessen a közhasznú szolgáltatásiból.

(5) A MEAFC feladatai különösen:

1. a Miskolci Egyetem hallgatói testnevelés órán kívüli sportolásának megszervezése;
2. szabadidősport rendezvények, rendszeres sportfoglalkozások, egészségtudatos életmódra ösztönző programok szervezése a Miskolci Egyetem hallgatói, oktatói, alkalmazottai és volt hallgatói részére,
3. nemzetközi és európai egyetemi – főiskolai sportrendezvények szervezése
4. a Miskolci Egyetemen tanuló élsportolók részére segítségnyújtás tanulmányaik és sporttevékenységük összehangolásához
5. utánpótlás-nevelés és versenyeztetés szakosztályi keretek között

1. Az egyesület a fent megjelölt közfeladatokhoz kapcsolódóan az alábbi közhasznú tevékenységeket végzi:

* 1. Szabadidősport események, edzések, versenyek szervezése
  2. Gyermek és utánpótláskorú sportolók toborzása, felépítő edzése, versenyekre történő felkészítése és versenyeztetése
  3. Felnőtt és szenior korú versenyzők versenyekre történő felkészítése és versenyeztetése
  4. Hazai utánpótlás, -élsport-, amatőr,- és para –sportversenyek szervezése, lebonyolítása
  5. Korosztályos és felnőtt nemzetközi versenyek szervezése, lebonyolítása (világkupa, Európa-kupa, kontinentális bajnokság stb.)
  6. Sporteseményhez kötődő egyéb szabadidős és kulturális rendezvények szervezése

(6) Igény és lehetőségek szerint sportszolgáltatás nyújtása – térítés ellenében – a lakosság, valamint jogi tagsági megállapodást nem kötő szervezetek részére.

(7) A MEAFC a sportegyesületi jogszabályokban meghatározott keretek között nemzetközi tevékenységet folytat.

(8) A MEAFC céljai megvalósítása, gazdasági feltételeinek biztosítása érdekében gazdasági-vállalkozási tevékenységet is folytathat, amely azonban nem lehet a MEAFC fő tevékenysége. A MEAFC gazdasági-vállalkozási tevékenységet csak közhasznú vagy a létesítő okiratban meghatározott alapcél szerinti tevékenység megvalósítását nem veszélyeztetve végez. A MEAFC az egyesületi cél megvalósításával közvetlenül összefüggő gazdasági tevékenység végzésére jogosult. Gazdálkodása során elért eredményét nem oszthatja fel, azt az egyesületi célokban megfogalmazott közhasznú tevékenységére használja fel.

(9) Amennyiben a MEAFC befektetési tevékenységet végezne, Küldöttgyűlése köteles befektetési szabályzatot készíteni és elfogadni.

(10) A MEAFC közvetlen politikai tevékenységet nem folytat, szervezete pártoktól független és azoknak anyagi támogatást nem nyújt, illetve azoktól támogatást nem kap, továbbá országgyűlési és megyei, valamint fővárosi önkormányzati képviselőjelöltet nem állít, és nem támogat.

(11) A MEAFC szolgáltatásait azonos feltételek mellett bárki igénybe veheti, aki azok iránt érdeklődik; a MEAFC biztosítja, hogy szolgáltatásaiból más is részesülhessen.

**III. A SPORTEGYESÜLET TAGSÁGA**

**3. §**

1. A MEAFC-nak tagja (továbbiakban egyesületi tag) lehet minden nagykorú magyar állampolgár, aki belépési nyilatkozatban vállalja, hogy tevékenyen részt vesz a sportegyesület valamely szervének működésében, és tagdíjfizetési kötelezettségének is eleget tesz. Törvényes képviselőjük hozzájárulásával kiskorú állampolgárok is felvehetők tagként a sportegyesületbe, részükre ifjúsági csoportok létesíthetők.
2. A MEAFC-nak nem magyar állampolgár is tagja lehet.
3. A MEAFC pártoló tagságot szervezhet. Pártoló tagként felvehető az a természetes és jogi személy, aki elfogadja a sportegyesület Alapszabályát és Szervezeti és Működési Szabályzatát, továbbá nyilatkozatban vállalja az egyesület célkitűzéseinek erkölcsi és anyagi támogatását.
4. Tiszteletbeli tagként felvehető az a személy, aki különleges és kiemelkedő tevékenységével elsősorban erkölcsileg támogatja a MEAFC-ot.
5. A sportegyesületi tagok és pártoló tagok, tiszteletbeli tagok felvétele a MEAFC **küldöttgyűlésének** hatáskörébe tartoznak. A **küldöttgyűlés** ezt a jogkört – tiszteletbeli tagság és jogi személy kivételével – az **elnökre**, az **ügyvezetőre**, illetve a szakosztályok vezetőségeire írásban átruházhatja.
6. A MEAFC tagság megszűnik:
7. kilépéssel,
8. fegyelmi büntetésként kizárással,
9. törléssel, amennyiben a tagnak legalább 6 havi, elmaradása van,
10. törléssel, jogi személy, pártoló tag esetében, ha a vállalt anyagi támogatással 6 hónapon túli elmaradásban van (, és azt felszólítás ellenére sem fizeti meg 8 napon belül),
11. elhalálozás esetén törléssel.
12. A tiszteletbeli tagsági cím megvonható az általános erkölcsi szabályokkal össze nem egyeztethető magatartás esetén.
13. A tag a kilépési nyilatkozatát az elnökségnek köteles benyújtani, amely nyilatkozat a benyújtást követő napon hatályosul.
14. A tag a tagnyilvántartásból a sportegyesület tagjai közül tagdíjhátralék miatt akkor törölhető, ha az elnökség azt megelőzően írásban, igazolható módon póthatáridő biztosítása, és a jogkövetkezmények ismertetése mellett felhívta a tagot a tagdíjhátralék megfizetésére és a fizetési póthatáridő eredménytelenül telt el. Az elnökség törlést elrendelő határozatát, az elnökségnek közölnie kell a taggal. Ha a tagdíj meg nem fizetése miatt a tagot a sportegyesület tagjai közül törlik, tagsága a sportegyesületben megszűnik.

A tagságról való lemondás a tagot terhelő vagyoni kötelezettség teljesítése alól nem mentesíti.

A kizárási eljárást első fokon az elnökség folytatja le. Az eljárás megindítását bármely tag, írásban kezdeményezheti. Az eljárás alá vont taggal az eljárás megindítását és az ellene felhozott okokat, annak bizonyítékait közölni kell. Lehetőséget kell biztosítani számára, hogy védekezését és bizonyítékait előadja. A taggal az elnökség, indokolással ellátott kizáró határozatát írásban közölni kell. A fellebbezési határidő eredménytelen leteltével a határozat jogerőssé válik, és a tag a nyilvántartásból törölhető.

A kizárt tag a kizárással kapcsolatos határozat ellen, tizenöt napon belül a sportegyesület küldöttgyűléséhez fellebbezéssel élhet. Az elnökség tagjainak fegyelmi ügyében a küldöttgyűlés dönt.

**IV. A SPORTEGYESÜLETI TAGOK ÉS A PÁRTOLÓ TAGOK JOGAI ÉS KÖTELEZETTSÉGEI**

**4. §**

**A MEAFC tagjainak jogai és kötelezettségei**

1. Az egyesületi tag jogai különösen:
2. részt vehet a Küldöttgyűlésen, részt vehet a vezető szervek (Elnökség, Felügyelő Bizottság) megválasztásában, továbbá a határozatok meghozatalában;
3. tisztségre választható 18. életévétől (nagykorúságától);
4. véleményt nyilváníthat, javaslatot tehet a sportegyesületet érintő bármely kérdésben. A sportegyesületet felügyelő szervnél indítványozhatja a MEAFC-nak jogszabályba vagy alapszabályba ütköző bármely határozatának megsemmisítését;
5. a MEAFC elnöksége által meghatározott feltételek szerint részt vehet a bizottságok, szakosztályok, sportcsoportok munkájában. Edzéseken, versenyeken használhatja a sportlétesítményeket, a sportszereket és sportfelszereléseket, igényelheti a MEAFC szakembereinek segítségét;
6. részesülhet a MEAFC által nyújtott kedvezményekben;
7. Az egyesületi tag kötelezettségei különösen:
8. az Alapszabály betartása, a MEAFC vezető szervei határozatainak végrehajtása;
9. a tagsági díj fizetése, a MEAFC vagyonának megóvása;
10. sportemberhez méltó magatartás;
11. versenyszerű sportoló esetében a hazai – és nemzetközi versenyekre való lelkiismeretes felkészülés és a legjobb tudása szerinti szereplés.
12. A pártoló tag jogai:
13. meghívás alapján tanácskozási joggal részt vehet az egyesület Küldöttgyűlésén;
14. javaslatokat, észrevételeket tehet a MEAFC működésével kapcsolatban;
15. részesülhet a MEAFC által nyújtott kedvezményekben,
16. edzéseken, versenyeken használhatja a sportlétesítményeket, a sportszereket és sportfelszereléseket, igényelheti a MEAFC szakembereinek segítségét.
17. A pártoló tag kötelezettségei:
18. az Alapszabály betartása;
19. a MEAFC célkitűzéseinek erkölcsi és anyagi támogatása;
20. sportemberhez méltó magatartás.
21. A tiszteletbeli tag jogai
22. tanácskozási joggal részt vehet a MEAFC Küldöttgyűlésén;
23. véleményt nyilváníthat, javaslatokat tehet a MEAFC-ot érintő kérdésekben;
24. részesülhet a MEAFC által nyújtott kedvezményekben.
25. A tiszteletbeli tag kötelessége
26. az Alapszabály betartása;
27. a MEAFC erkölcsi támogatása;
28. sportemberhez méltó magatartás.

**V. A SPORTEGYESÜLET SZERVEZETE**

**5. §**

**A MEAFC szervezete**

1. Az Egyesület szervei: a Küldöttgyűlés, az Elnökség, az elnök, az ügyvezető, a Felügyelő Bizottság, a bizottságok, a szakosztályok.

**6. §**

**A Küldöttgyűlés**

1. A MEAFC legfőbb szerve, mely a tagok által választott küldöttekből áll. Tevékenységét az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, a Polgári Törvénykönyvről szóló 2013. évi V. törvény és az Alapszabály alapján látja el.

A szakosztályok a tagjaik közül a létszámukkal arányos küldöttet válaszhatnak a Küldöttgyűlésre, akiknek a megbízatása a soron következő Küldöttgyűlésre terjed ki, és akik korlátozás nélkül újraválaszthatók.

A küldöttek megválasztására a szakosztályok tagjait a szakosztályvezető hívja össze a Küldöttgyűlés időpontját megelőző legalább 2 (kettő) napi időpontra. A küldötteket megválasztó szakosztályi gyűlés a megjelent tagok számára való tekintet nélkül határozatképes. A szakosztályi gyűlés határozatait nyílt szavazással, egyszerű szótöbbséggel hozza. A küldöttek megválasztásának kérdésében, bármely jelenlévő kérésére titkos szavazást kell elrendelni. A szakosztály ülései nyilvánosak.

1. Tevékenysége során a MEAFC Elnökségét és Felügyelő Bizottságát számoltatja be a két Küldöttgyűlés között végzett munkájáról.

**7. §**

**A Küldöttgyűlés hatásköre**

1. A Küldöttgyűlés a MEAFC-ot érintő minden kérdésében dönthet, de kizárólagos hatáskörébe tartozik:
2. a MEAFC feloszlatásának, valamint más sportegyesülettel való egyesülésének kimondása;
3. az Alapszabály megállapítása, módosítása;
4. a Szervezeti és Működési Szabályzat megállapítása, módosítása;
5. az egyesületi névhasználati jog átengedése;
6. az elnök, alelnök és az Elnökség, valamint a Felügyelő Bizottság tagjainak négy évre szóló megválasztása, illetőleg az Elnökségbe delegált személyek tisztségükben történő megerősítése 4 évre azzal, hogy a ciklus közben megválasztásra kerülő tisztségviselők megbízatása a ciklus végéig tart;
7. dönt a tiszteletbeli elnöki cím adományozásáról;
8. a MEAFC Elnökség és Felügyelő Bizottság két Küldöttgyűlés közötti tevékenységéről való beszámoltatása;
9. az éves tervezett költségvetés elfogadása;
10. a beszámolási időszakban lezárt év és a kiadások költségnemenkénti gazdálkodásáról szóló beszámoló elfogadása;
11. az Elnökség javaslata alapján a tagsági díj összegének, illetőleg a pártoló tagok anyagi hozzájárulása mértékének meghatározása;
12. a vezető tisztségviselő feletti munkáltatói jogok gyakorlása, ha a vezető tisztségviselő a MEAFC-cal munkaviszonyban áll.
13. közhasznúsági melléklet elfogadása;
14. a jelenlegi és korábbi egyesületi tagok és a vezető tisztségviselők kártérítési igények érvényesítéséről való döntés;
15. a sportfejlesztési terv jóváhagyása,
16. a tagsági díj összegének, illetőleg a pártoló tagok anyagi hozzájárulás legkisebb mértékének meghatározása
17. döntés mindazon kérdésben, amelyet jogszabály vagy alapszabály a hatáskörébe utal

**8. §**

**A Küldöttgyűlés működése**

1. A Küldöttgyűlést a MEAFC Elnöksége szükség szerint, de évente legalább egyszer hívja össze elsődlegesen az egyesület székhelyére a részvételre jogosultak részére 15 nappal a küldöttgyűlés tervezett időpontja előtt küldött és az Egyesület hirdetőtábláján kifüggesztett meghívóval. Ezen kívül össze kell hívni a Küldöttgyűlést a Felügyelő Bizottság kezdeményezése alapján, illetve a tagság egyharmadának a cél megjelölése melletti kérésére, valamint ha a bíróság elrendeli.
2. A Küldöttgyűlést a sportegyesület szakosztályai és egyéni szervezetei által létszámuk arányában megválasztott küldöttek – minimum a MEAFC tagságának 10 %-a – alkotják, akik szavazati joggal rendelkeznek. A Küldöttgyűlés ülései azonban nyilvánosak, azon bárki részt vehet, a nyilvánosság biztosítása érdekében a küldöttgyűlési meghívót – a tervezett küldöttgyűlési időpont előtt 15 nappal – az elnök kifüggeszti az Egyesület hirdetőtábláján.

(2a) A küldöttgyűlési meghívó tartalmazza az egyesület nevét és székhelyét, a küldöttgyűlés tervezett időpontját és helyszínét és tervezett napirendi pontijait olyan részletességgel, hogy a szavazásra jogosultak a tárgyalni kívánt témakörökben álláspontjukat kialakíthassák. A meghívónak tartalmaznia kell továbbá a közgyűlés határozatképtelensége esetére a megismételt közgyűlés helyszínét és időpontját, és az arra történő felhívást, hogy a megismételt közgyűlés az eredeti napirendi pontok tekintetében a megjelentek számára tekintet nélkül határozatképes lesz, ha azt az eredeti időpontot legalább három és legfeljebb tizenöt nappal követő időpontra hívják össze. A küldöttgyűlési meghívó kézbesítésétől vagy közzétételétől számított 3 napon belül a tagok és az egyesület szervei az elnökségtől a napirend kiegészítését kérhetik, a kiegészítés indokolásával. A napirend kiegészítésének tárgyában az elnökség 2 napon belül dönt. Az elnökség a napirend kiegészítését elutasíthatja vagy a kérelemnek helyt adhat. Döntését, továbbá elfogadás esetén a kiegészített napirendi pontokat minden esetben annak meghozatalától számított legkésőbb 2 napon belül igazolható módon közli a tagokkal.

Ha az elnökség a napirend kiegészítése iránti kérelemről nem dönt, vagy a kérelmet elutasítja, úgy a küldöttgyűlés a napirend elfogadásáról szóló határozat meghozatalát megelőzően külön dönt a napirend kiegészítésének tárgyában, azzal, hogy a szabályszerűen nem közölt napirenden szereplő kérdésben csak akkor hozható határozat, ha a részvételre jogosultak legalább háromnegyede jelen van és a napirenden nem szereplő kérdés megtárgyalásához egyhangúlag hozzájárul.

Az elnökség köteles a küldöttgyűlést haladéktalanul összehívni a szükséges intézkedések megtétele céljából, ha

a./ az egyesület vagyona az esedékes tartozásokat nem fedezi;

b./ az egyesület előreláthatólag nem lesz képes a tartozásokat esedékességkor teljesíteni; vagy

c./ az egyesület céljainak elérése veszélybe került.

Ezekben az esetekben az összehívott küldöttgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.

1. A Küldöttgyűlésre meg kell hívni a fő támogatók és a jogi személy tagok képviselőit, továbbá a pártoló tagok küldötteit, akik tanácskozási joggal vehetnek részt a Küldöttgyűlésen. Az Elnökség tanácskozási joggal másokat is meghívhat.
2. A Küldöttgyűlés a hatáskörébe tartozó kérdésben, illetve az Elnökség által előterjesztett minden kérdésben állást foglal, határozatot hoz. A határozatképesség feltétele a szavazati joggal rendelkező küldöttek több mint felének jelenléte. Határozatképtelenség miatt elhalasztott Küldöttgyűlést legkésőbb 15 napon belül történő másodszori összehívása során – az eredeti napirendre felvett kérdésekben – a megjelentek számára tekintet nélkül határozatképes.
3. A Küldöttgyűlés határozatait nyílt szavazással, egyszerű szótöbbséggel hozza. Háromnegyedes többség szükséges a MEAFC megalakulásának, egyesülésének, feloszlatásának kimondásához, illetve az Alapszabály módosítására vonatkozó javaslatok elfogadásához, valamint az egyesület céljának módosításához. Személyi kérdésekben a Küldöttgyűlés titkos szavazással dönt, melytől egylistás szavazás esetén, a jelenlévők többségének támogatása mellett eltérhet.

A Küldöttgyűlés meghatározott napirendi pontok szerint végzi munkáját, határozatairól jegyzőkönyv készül, amelyben foglaltak végrehajtásának biztosítása az Elnökség feladata.

1. A Küldöttgyűlés határozatképes, ha azon a leadható szavazatok több mint felét képviselő szavazásra jogosult részt vesz. A határozatképességet minden határozathozatalnál vizsgálni kell.
2. A Küldöttgyűlésről jegyzőkönyvet kell készíteni. A jegyzőkönyvvel kapcsolatos részletes követelményeket és kötelező tartalmi elemeket a Szervezeti és Működési Szabályzat állapítja meg.
3. A Küldöttgyűlésen hozott határozatok érintettekkel való közlésének módját, a Szervezeti és Működési Szabályzat állapítja meg.
4. A Küldöttgyűlés határozathozatalában nem vehet részt az a személy, aki vagy akinek közeli hozzátartozója a határozat alapján
5. kötelezettség vagy felelősség alól mentesül, vagy
6. bármilyen más előnyben részesül, illetve a megkötendő jogügyletben egyébként érdekelt
7. aki ellen a határozat alapján pert kell indítani;
8. akinek olyan hozzátartozója érdekelt a döntésben, aki az egyesületnek nem tagja;
9. aki a döntésben érdekelt más szervezettel többségi befolyáson alapuló kapcsolatban áll; vagy
10. aki egyébként személyesen érdekelt a döntésben.
11. Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

A határozathozatalra vonatkozó részletszabályokat a Szervezeti és Működési Szabályzat tartalmazza.

**9. §**

**Az Elnökség**

1. A Küldöttgyűlések közötti időszakban az egyesület tevékenységét a 9 tagú Elnökség irányítja és ellenőrzi. Az Elnökség tagjai: az elnök, az alelnök, és 7 elnökségi tag. Az elnökségi tagok közül 1 főt a Miskolci Egyetem mindenkori rektora, 1 főt az ME Hallgatói Önkormányzata delegál.
   1. Az Elnökség határozathozatalában nem vehet részt az a személy, aki vagy akinek közeli hozzátartozója a határozat alapján
      1. kötelezettség vagy felelősség alól mentesül, vagy
      2. bármilyen más előnyben részesül, illetve a megkötendő jogügyletben egyébként érdekelt.
   2. Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.

~~.~~

(2) Amennyiben a Küldöttgyűlés a Miskolci Egyetem mindenkori rektora, a Universitas Miskolcinensis Alapítvány Kuratóriuma vagy az ME Hallgatói Önkormányzata által delegált tago(ka)t nem erősíti meg tisztségében, abban az esetben a delegáló újabb elnökségi tag delegálására jogosult és köteles.

(3) Az Elnökség működésének kereteit az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény, a sportról szóló 2004. évi I. törvény és egyéb jogszabályok, az Alapszabály és a Küldöttgyűlés határozatai szabják meg.

(4) Az Elnökség a kizárólagosan a Küldöttgyűlési hatáskörökbe tartozó kérdéskörökön kívül minden kérdésben dönthet. Az Elnökség a MEAFC működésével kapcsolatos minden területen ellenőrizhet, tájékozódhat. Tevékenységéről a Küldöttgyűlésnek számol be.

**10. §**

**Az Elnökség feladatai és hatásköre**

1. A MEAFC irányításával kapcsolatos olyan döntések meghozatalára, amelyek nem tartoznak a Küldöttgyűlés hatáskörébe, az Elnökség jogosult.
2. Az Elnökség feladatai különösen:
   1. A Küldöttgyűlés hatáskörébe tartozó döntések előterjesztésének előkészítése.
   2. A küldöttek létszámának és a választás módjának meghatározása az Alapszabályban meghatározott keretek között.
   3. Beszámoló előterjesztése a Küldöttgyűlésre.
   4. Az egyesület eredményes működéséhez, a sportoláshoz, a testedzéshez, a természetjáráshoz szükséges feltételek megteremtése.
   5. Az Elnökség munka- és üléstervének meghatározása.
   6. A tervszerűség, az eredmények, valamint a költségvetési helyzet alakulásának folyamatos ellenőrzése.
   7. A Felügyelő Bizottság kivételével szükség szerint állandó és ad hoc bizottságok létesítése, illetve megszüntetése, vezetőik megbízása, felmentése, beszámoltatása.
   8. Szakosztályok létesítése, megszüntetése, működésük szüneteltetése.
   9. Szakosztályvezetők, szakosztály-elnökök kiválasztása, szakosztályok beszámoltatása, ösztönzési szabályzatok jóváhagyása.
3. A lemondott, tisztségétől egyéb okból megvált elnökségi tagok és tisztségviselők helyére mindaddig nem kerül új tag, amíg a Küldöttgyűlés nem választ új elnökségi tagot, kivéve a delegált tagok esetében, akik vonatkozásában a delegáló jogosult új tag jelölésére.
4. A testület belátása szerint biztosít képviseletet a szakosztályok rendezvényeire és jelöl ki megbízottakat a szakosztályi munka segítésére, ellenőrzésére.
5. A tagfelvétel, illetve kilépés engedélyezése, melyet ilyen irányú döntés esetén – tiszteletbeli tag és jogi személy kivételével – írásban az ügyvezető elnökre, az ügyvezető elnökhelyettesre, illetve a szakosztályok vezetőségeire átruházhat.
6. Az Elnökség dönt kitüntetések adományázásáról, jutalmakról.
7. Javaslatot tesz tiszteletbeli elnöki cím adományozására.
8. Fegyelmi Szabályzat elfogadása és a fegyelmi jogkör gyakorlása az egyesületi tagsági viszony vonatkozásában.
9. Az Elnökség hatáskörét meghaladó intézkedéseket tartalmazó javaslatok Küldöttgyűlés elé terjesztése.

**11. §**

**Az Elnökség működése**

1. Az egyesület Elnöksége saját munka- és ülésterve alapján tevékenykedik. Az elnökségi üléseket az elnök a két Küldöttgyűlés közötti időszakban, legalább három alkalommal, illetve szükség szerint hívja össze.

Szabályszerűnek az összehívás akkor minősül, ha a tagok az ülésről legalább 15 nappal az ülés időpontját megelőzően írásban/telefonon értesülnek, és az ülés tárgysorozatáról leírást kapnak. Az elnökség ülései nyilvánosak, azon bárki részt vehet hallgatóságként vagy meghívottként. A nyilvánosságot az elnökség többségi határozattal korlátozhatja, vagy kizárhatja, ha az ülés témája adatvédelmi vagy személyiségi jogot érint. Az ülés határozatképes, ha az elnökségi tagok több mint fele jelen van. Az elnökség határozatait egyszerű szótöbbséggel, nyílt szavazással hozza. Határozatképtelenség esetén legkésőbb 30 napon belül az elnökséget ismételten össze kell hívni. Határozatképtelenség miatt ismételten összehívott ülések is csak akkor határozatképesek, ha azokon az elnök és legalább 2 elnökségi tag jelen van. Szavazategyenlőség esetén a javaslatot elvetettnek kell tekinteni.

Az elnökség üléseire – annak tárgykörére figyelemmel – esetenként további tagok hívhatók meg.

Az ülésen jegyzőkönyvet kell vezetni. Az elnökségi ülés jegyzőkönyvének minden esetben tartalmaznia kell a döntések tartalmát, időpontját és hatályát illetve a döntést támogatók és ellenzők számarányát, valamint a döntések mellett és ellen szavazók személyét név szerinti megjelöléssel. A jegyzőkönyv tartalmazza az ülésen hozott határozatokat sorszámmal ellátva. Az Elnökség határozatait, a határozat pontos dátumának és a határozat tárgyának feltüntetésével az “Elnökségi Határozatok Tárában” rögzíteni kell. Az Elnökség döntéseit a döntés időpontját követő két héten belül írásban postai úton vagy e-mailen közli az érintettekkel, valamint a sportegyesület internetes honlapján nyilvánosságra hozza.

1. Az Elnökség üléseire az egyes napirendi pontok megvitatásához az Elnökség tagjain kívül – tanácskozási joggal – más személyeket is meghívhat.
2. Az Elnökség üléseit az egyesület ügyvezető elnöke akadályoztatása esetén az egyesület alelnöke vezeti. Az elnökségi ülés az elnökségi tagok több mint felének jelenléte esetén határozatképes. Az Elnökség határozatait nyílt szavazással, egyszerű szótöbbséggel hozza.
3. Az Elnökség – a MEAFC érdeke által indokolt kivételes esetben – a tagok személyes jelenléte nélkül írásban – levél, e-mail vagy telefax útján – is hozhat határozatot. A határozati javaslatot – az esetleges mellékletekkel együtt – a tagok írásban kapják meg, a válaszadási határidő pontos megjelölésével. A beérkezett válaszokat jegyzőkönyvbe kell foglalni, majd az ügyvezető elnök megállapítja és aláírásával hitelesíti a határozatot. A határidő leteltekor hiányzó szavazatokat „nem” szavazatként kell figyelembe venni. Amennyiben a határozatképességhez szükséges számú válasz a határidő leteltéig nem érkezett meg, vagy az Elnökség bármely tagja írásban kezdeményezi, úgy az adott előterjesztést a tagok személyes jelenlétével megtartott ülés napirendjére kell venni.

(5) Határozatképtelenség esetén az Elnökség ülését azonos napirendi pontokkal legkésőbb 7 napon belül össze kell hívni.

(6) Az Elnökség a lemondott, vagy egyéb okból kivált elnökségi tagok újraválasztásáról gondoskodik, 5 fő kiválása esetén az Elnökséget újra kell választani az e célból összehívott rendkívüli Küldöttgyűlésen.

(7) Az Elnökségi határozatok kihirdetésének és közlésének a módját a Szervezeti és Működési Szabályzat állapítja meg.

**12. §**

**Az Elnökség tagjainak fontosabb kötelezettségei**

1. Rendszeresen és tevékenyen részt vesznek
   1. a MEAFC feladatainak meghatározásában és megvalósításában,
   2. a határozatok előkészítésében és meghozatalában,
   3. a Küldöttgyűlés és az Elnökség határozatainak, valamint a jogszabályokban, hatósági rendelkezésekben foglaltak végrehajtásában, illetőleg a végrehajtás ellenőrzésében.
2. Jogosultak és kötelesek a sportegyesületet érintő körülményeket figyelemmel kísérni, azokkal kapcsolatban javaslataikat, észrevételeiket az Elnökség elé terjeszteni.
3. Az Elnökség tagja felelős a gazdasági, pénzügyi és egyéb kérdésekben hozott elnökségi határozatokért, kivéve, ha ellenvéleményét kifejezetten fenntartotta és azt maradandóan kinyilvánította.

**13. §**

***Elnök***

1. Az egyesület elnökét a Küldöttgyűlés választja meg 4 éves időtartamra.
2. Feladatkörét a MEAFC Alapszabályában valamint a Szervezeti és Működési Szabályzatban foglalt keretek között látja el. Tevékenységéről az elnökséget rendszeresen tájékoztatja.
3. A közhasznú szervezet megszűnését követő három évig nem lehet az Egyesület Elnöke az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,
   1. amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
   2. amellyel szemben az állami adó- és vámhatóság jelentős összegű adóhiányt tárt fel,
   3. amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
   4. amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.
4. Az elnök, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.
5. Az elnökre, elnökségi tagokra, valamennyi vezető tisztségviselőre egyebekben a Ptk. 3:22. §-ban rögzített követelmények és kizáró okok, valamint a Civil tv. 38. §-ban és 39. §-ban meghatározott kizáró és összeférhetetlenségi körülmények irányadóak.

Az egyesület elnöke:

Rakaczki Zoltán szül. Rakaczki Zoltán (szül.hely/idő: Miskolc, 1982.07.20.; anyja neve: Molnár Éva; 3532 Miskolc, Győri kapu 65. 5/2. sz. alatti lakos)

Az egyesület törvényes képviseletét az elnök látja el.

A képviseleti jog gyakorlásának terjedelme: általános.

A képviseleti jog gyakorlásának módja: önálló.

**14. §**

**Az *Elnök* feladatai, hatásköre**

1. Az elnökségi tagok munkájának koordinálása és az egyesület működésének az irányítása.
2. Az elnök feladatai különösen:
   1. A Küldöttgyűlés vagy az Elnökség által hatáskörébe utalt ügyekben döntések meghozatala, intézkedések megtétele.
   2. Az egyesület pénz- és eszközgazdálkodásában a tervszerű ellenőrzések feltételeinek biztosítása, utalványozási jog gyakorlása. Az egyesület önálló képviseletének ellátása.
   3. Elnökség tájékoztatása két ülés között eltelt időszakra vonatkozóan az Elnökség által hozott határozatok végrehajtásáról és a lényeges eseményekről, valamint a hatáskörét meghaladó kérdésekben javaslatok előterjesztése.
   4. Az Elnökség határozatainak rögzítése és azok végrehajtásának biztosítása.
   5. Kapcsolattartás a sportszakmai, politikai és társadalmi, valamint egyéb szervekkel, az egyetem és a támogató szervezetek vezetőivel.
   6. Az egyesületet támogató szervezetek körének bővítése.
3. Munkáltatói és fegyelmi jogkör gyakorlása az ügyvezető felett. Az Elnök akadályoztatása esetén feladatát részben az alelnök, részben az ügyvezető látja el a jelen Alapszabályban részletezettek szerint.
4. Jogosult az egyesület önálló képviseletének ellátására.
5. MEAFC által alapított szervezetek felett alapítói jogkört gyakorol.
6. Egyéb feladatait és hatásköreit a Szervezeti és Működési Szabályzat állapítja meg.

**15. §**

**Az alelnök**

1. Az egyesület alelnökét a Küldöttgyűlés választja meg 4 éves időtartamra.
2. Feladatkörét a MEAFC Alapszabályában, valamint a Szervezeti és Működési Szabályzatban foglalt keretek között látja el. Tevékenységéről az elnökséget rendszeresen tájékoztatja.

**16. §**

**Az alelnök feladatai, hatásköre**

1. A MEAFC elnökének akadályoztatása esetén az elnök Elnökség irányításával kapcsolatos feladatainak ellátása.
2. A MEAFC-ot támogatók, szponzorok körének bővítése.
3. A Küldöttgyűlés vagy az Elnökség által hatáskörébe utalt ügyekben döntések meghozatala, intézkedések megtétele.
4. A sportegyesület munkájában a tervszerűség, a hatékonyság biztosítása, a folyamatosságot és eredményességet biztosító ellenőrzések elvégzése.
5. Az Elnökség tájékoztatása a rábízott ügyek intézéséről.
6. Kapcsolattartás a sportszakmai, politikai és társadalmi, valamint egyéb szervekkel, az egyetem és a támogató szervezetek vezetőivel.
7. A 13. § (3)-(5) bekezdésekben meghatározott szabályok az alelnökre is megfelelően irányadóak.

**19. §**

***Az ügyvezető***

1. A MEAFC ügyvezetőjét az elnök javaslata alapján az Elnökség nevezi ki 4 éves határozott időtartamra.
2. Feladatkörét a MEAFC Alapszabályában valamint a Szervezeti és Működési Szabályzatban foglalt keretek között látja el. Tevékenységéről az elnöknek, valamint Elnökségnek rendszeresen beszámol.
3. Jogosult az egyesület önálló képviseletének ellátására.
4. Az egyesület pénz- és eszközgazdálkodásában a tervszerű ellenőrzések feltételeinek biztosítására és utalványozási jog gyakorlására jogosult.
5. A 13. § (3)-(5) bekezdésében meghatározott szabályok az ügyvezetőre is megfelelően irányadóak.

**20. §**

**Az *ügyvezető* feladatai, hatásköre**

1. Az egyesület működésével kapcsolatos kérdésekben az elnök helyettese.
2. Az ügyvezető feladatai különösen:
   1. A sportegyesület működési feltételeinek és szervezeti keretek közötti folyamatos működésének biztosítása.
   2. Az egyesület pénz- és eszközgazdálkodásában a tervszerű ellenőrzések feltételeinek biztosítása, utalványozási jog gyakorlása.
   3. A Küldöttgyűlés vagy az Elnökség által hatáskörébe utalt ügyekben döntések meghozatala, intézkedések megtétele.
   4. a MEAFC Iroda vezetése és irányítása
   5. Feladatait és hatáskörét a MEAFC Alapszabályában, valamint a Szervezeti és Működési Szabályzatban foglalt keretek között látja el.

**21. §**

**A Felügyelő Bizottság**

1. A Felügyelő Bizottság az Egyesület felügyelő szerve. A Felügyelő Bizottság 3 tagból áll. A Felügyelő Bizottságot a Küldöttgyűlés választja meg 4 éves időtartamra. A tagok újraválaszthatók. A Felügyelő Bizottság elnökét maga választja meg. Tevékenységéről a Küldöttgyűlésnek tartozik beszámolni. A Felügyelő Bizottság észrevételeiről, javaslatairól tájékoztatja az elnökséget, szükség esetén a MEAFC felügyeleti szervét.
2. Nem lehet a Felügyelő Bizottság elnöke vagy tagja az a személy, aki
   1. a döntéshozó szerv, illetve az ügyvezető szerv elnöke vagy tagja (ide nem értve az egyesület döntéshozó szervének azon tagjait, akik tisztséget nem töltenek be),
   2. a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,
   3. a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat, és az egyesület által tagjának a tagsági jogviszony alapján a létesítő okiratban foglaltaknak megfelelően nyújtott cél szerinti juttatást -, illetve
   4. az a)-c) pontban meghatározott személyek közeli hozzátartozója.
3. A Felügyelő Bizottsági tagokra egyebekben irányadó a Ptk. 3:22. §-ban rögzített követelmények és kizáró okok, valamint a 3:26. § (2) bekezdésben, továbbá az Ectv. 38. § (3) és 39. §-ban meghatározott összeférhetetlenségi szabályok.

**22. §**

**A Felügyelő Bizottság feladata – hatásköre**

1. A MEAFC pénzügyi és gazdálkodási tevékenységének, Alapszabály szerinti működésének rendszeres vizsgálata, valamint az Alapszabályban foglaltak betartásának ellenőrzése.
2. A pénzügyi és gazdálkodásra vonatkozó rendelkezések betartásának folyamatos ellenőrzése.
3. Súlyosnak minősülő, feltárt visszaélés esetében büntetőeljárás kezdeményezése.
4. Eljárása során a vezető tisztségviselőktől jelentést, az Egyesület munkavállalóitól pedig tájékoztatást vagy felvilágosítást kérhet, továbbá betekinthet az Egyesület könyveibe és irataiba, azokat megvizsgálhatja.
5. Ha az ellenőrzés során szabálytalanságot észlel, öt napon belül ellenőrzési jelentést készít és jelenti a szabálytalanságot az Egyesület elnökének, aki a szükséges intézkedéseket 8 napon belül köteles kiadni és ezekről a Felügyelő Bizottság elnökét értesíteni. A Felügyelő Bizottság indítványozhatja az intézkedésre jogosult szerv (Küldöttgyűlés, Elnökség) összehívását.
6. A Felügyelő Bizottság köteles az intézkedésre jogosult szervet (*Küldöttgyűlés*, Elnökség) tájékoztatni és annak összehívását kezdeményezni*,* ha arról szerez tudomást, hogy

a) Egyesület működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;

b) a vezető tisztségviselők felelősségét megalapozó tény merült fel.

1. Ha az intézkedésre jogosult szerv összehívására a Felügyelő Bizottság indítványa ellenére - annak megtételétől számított 30 napon belül - nem kerül sor, úgy a határidő eredménytelen eltelte után a vezető szerv összehívására a Felügyelő Bizottság is jogosult.
2. Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a Felügyelő Bizottság a törvényességi felügyeletet ellátó szervet köteles haladéktalanul értesíteni.

**23. §**

**A Felügyelő Bizottság működése**

1. A Felügyelő Bizottság munkáját meghatározott ügyrend szerint végzi, melyet az alakulásától számított első ülésén maga állapít meg és azt köteles az Elnökségnek bemutatni.
2. A Felügyelő Bizottság év közben szükség szerint tart ülést. Az évi rendes Küldöttgyűlés előtt azonban egy ülést feltétlenül kell tartani, amelyen az Egyesület éves költségvetéséről, zárszámadásáról, továbbá a Felügyelő Bizottság éves tevékenységéről szóló beszámolót megvitatják és elfogadják. Az ülés időpontját úgy kell meghatározni, hogy a Felügyelő Bizottság jelentése, véleménye és javaslata a Küldöttgyűlés ügyrendjében meghatározott időpontig az Elnökséghez eljuttatható legyen. Az éves költségvetés és a zárszámadás elfogadása tárgyában a Küldöttgyűlés csak a Felügyelő Bizottság véleményének és javaslatainak ismeretében dönthet.
3. A Felügyelő Bizottság üléseit annak elnöke hívja össze. Az írásbeli meghívót a hely, időpont, napirend feltüntetésével legkésőbb az ülést megelőző 8 nappal ki kell küldeni. Mellékelni kell a meghívóhoz a napirend fontosabb pontjaira vonatkozó írásos anyagot is.
4. A Felügyelő Bizottság ülései nyilvánosak, üléseiről sorszámozott jegyzőkönyvet készít, határozatait ugyancsak sorszámozza.
5. A jegyzőkönyv tartalmazza: az ülés helyét, idejét, a jelenlévő tagok, meghívott személyek és a jegyzőkönyvvezető nevét, a napirendet, a hozzászólásokat, az elhangzott indítványokat, az érdemi határozatokat és azok hatályát. A jegyzőkönyvet úgy kell vezetni, hogy abból az érdemi döntést támogatók és ellenzők számaránya megállapítható legyen. A Felügyelő Bizottság bármely tagja jogosult jegyzőkönyvbe foglaltatni neve feltüntetése mellett a döntésre leadott szavazatát. A jegyzőkönyvet a Felügyelő Bizottság ülésén a résztvevő tagok aláírják.
6. A jegyzőkönyv egy példányát nyilvántartás céljából meg kell küldeni az Egyesület elnökének.
7. A Felügyelő Bizottság üléseinek határozatképességéhez minden tag jelenléte szükséges. A Felügyelő Bizottság~~a~~ a határozatait nyílt, egyszerű szótöbbséggel hozott szavazással hozza.
8. A Felügyelő Bizottság elnöke tanácskozási joggal részt vesz az elnökségi üléseken.
9. A Felügyelő Bizottságra vonatkozó részletszabályokat a Szervezeti és Működési Szabályzat tartalmazza.

**24. §**

**A bizottságok**

1. Az Elnökség a sportegyesület eredményes működése érdekében állandó és ad hoc bizottságokat működtethet.

**25. §**

**A MEAFC bizottságai**

1. A MEAFC állandó bizottsága a Fegyelmi Bizottság.
2. Az ad hoc bizottságok elnökét éstagjait az Elnökség bízza meg. Munkájukat a MEAFC Elnökségének irányítása és ellenőrzése mellett végzi. Munkájukról az Elnökségnek számolnak be.

**26. § Élvonalbeli szakosztályok**

1. A sporttörvény rendelkezéseit és annak végrehajtási utasítását valamint az Országos Szakszövetségek szabályzatait figyelembe véve a MEAFC lehetővé teszi, az azt igénylő élvonalbeli szakosztályok számára – az egyesület gazdálkodásán belül biztosított keretszámokon belül - a speciális gazdálkodási szabályok szerinti működést, a lehető legnagyobb függetlenség kialakítását, amely elsősorban az alábbiakra vonatkozik.
2. önálló képviseleti jog,
3. pénzgazdálkodás feletti jog,
4. vagyon feletti rendelkezési jog.
5. dönthetnek úgy, hogy a Küldöttgyűlés által meghatározott tagsági díjtól magasabb összeget fizetnek a szakosztály tagjai.

**27. §**

**Hagyományos szakosztályok**

1. A szakosztályok általános feladata, hogy a maguk területén tervszerű keretek között megvalósítsák a MEAFC vezető szervei által kitűzött célokat.
2. A szakosztály konkrét feladata az oktatás-nevelés, versenyek, mérkőzések rendezése, illetve ezeken való részvétel megszervezése, a szakosztály hatáskörébe utalt egyéb feladatok ellátása. A szakosztály közreműködik az ifjúsági- és lakossági szabadidősporttal összefüggő sportegyesületi feladatok megvalósításában is.
3. A szakosztályok munkáját a szakosztály vezető irányítja, amely munkájáról az Elnökségnek számol be. A szakosztály vezetőt a MEAFC Elnöksége bízza meg.
4. A szakosztályok dönthetnek úgy, hogy a Küldöttgyűlés által meghatározott tagsági díjtól magasabb összeget fizetnek a szakosztály tagjai.

**28. §**

**Egyéb szervek**

(1) A MEAFC Elnöksége állandó és ad hoc bizottságokat, tanácsadó testületet, sportcsoportokat alakíthat, sportiskola rendszerű utánpótlás nevelést szervezhet, gyermek-, serdülő-, ifjúsági- és felnőtt testnevelési- és sportfoglalkoztatási formákat alakíthat ki, a MEAFC Elnöksége a működéshez kapcsolódó, operatív feladatok és az ügyintézés ellátására apparátust hozhat létre.

**29. §**

**A MEAFC Szervezeti és Működési Szabályzata**

(1) A MEAFC működését az Elnökség, tisztségviselők, a bizottságok és a szakosztályok szervezetét, feladatait és működését érintő, az Alapszabályban részletesen nem szabályozott alapvető kérdéseket a MEAFC Szervezeti és Működési Szabályzata határozza meg. A Szervezeti- és Működési Szabályzat nem állhat ellentétben a MEAFC Alapszabályával.

**VI. A SPORTEGYESÜLET JOGKÉPESSÉGE**

**30. §**

(1) A MEAFC önálló jogi személy, ennél fogva önálló vagyoni jogokat szerezhet, illetőleg kötelezettséget vállalhat. Az egyesületet, ha polgári jogviszonyban közvetlenül vesz részt, az elnök vagy az ügyvezető önállóan képviseli.

**VII. A SPORTEGYESÜLET ANYAGI FORRÁSAI ÉS GAZDÁLKODÁSA**

**31. §**

(1) A sportegyesület bevételei:

1. tagsági díjak, jogi tagsági díjak,
2. természetes és jogi személyek anyagi támogatása,
3. pályázati, alapítványi, állami és önkormányzati támogatások,
4. látvány-csapatsportág támogatásból származó bevétel,
5. bázisszervi támogatás,
6. vállalkozási tevékenységből származó bevétel
7. valamint az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 19. §-ában meghatározott egyéb bevételek.

(2) A sportegyesület éves költségvetés alapján gazdálkodik. Tartozásaiért saját vagyonával felel. A tagok az egyesület tartozásaiért csak az éves tagsági díj mértékéig felelnek.

**VIII. Vegyes rendelkezések**

**32. §**

(1) A sportegyesület Elnökségének, Felügyelő Bizottságának és Fegyelmi Bizottságának elnökei és tagjai, valamint a sportegyesület alkalmazottai nem állhatnak egymással közvetlen hozzátartozói kapcsolatban. A közvetlen hozzátartozó fogalmát a hatályos Ptk. rendelkezései döntik el.

(2) A sportegyesület tagja egy tisztségre választható.

1. Az egyesület a működésének, szolgáltatásainak, azok igénybevételi módjának nyilvánosságát a [www.meafc.hu](http://www.meafc.hu) internetes honlapján, az egyesület székhelyén elhelyezett hirdetőtáblán való közzététel útján biztosítja. Az éves beszámolót és a közhasznúsági mellékletet a [www.meafc.hu](http://www.meafc.hu) internetes honlapján és az egyesület székhelyén kihelyezett hirdetőtáblán közzéteszi.
2. Az egyesület közhasznú tevékenységével kapcsolatosan keletkezett iratok – a törvény alapján nem nyilvános adatok kivételével – nyilvánosak, azokba bárki betekinthet, és a saját költségére másolatot készíthet. Az iratbetekintésre és iratmásolásra vonatkozó igényeket írásban, az egyesület elnökségéhez címzetten kell előterjeszteni. Az elnökség az iratbetekintést és az iratmásolat kiadását az egyesület székhelyén, az igény bejelentésétől számított 8 napon belül biztosítja a kérelmező számára.

**IX. A SPORTEGYESÜLET MEGSZŰNÉSE**

**33. §**

(1) A MEAFC megszűnik, ha

1. átalakulását a Küldöttgyűlés kétharmados szótöbbséggel kimondja,
2. feloszlatását a Küldöttgyűlés kétharmados szótöbbséggel kimondja,
3. más sportegyesülettel egyesül,
4. ha bíróság feloszlatja, vagy megállapítja megszűnését.
5. a törvényességi ellenőrzési eljárás eredményeképpen a bíróság megszűnteti vagy megállapítja megszűnését,
6. a fizetésképtelensége miatt indult eljárásban a bíróság megszünteti.

(2) A MEAFC jogutód nélküli megszűnése esetén a hitelezők követeléseinek kiegyenlítése után fennmaradó vagyont az alapszabályban meghatározott, a sportegyesület céljával megegyező vagy hasonló cél megvalósítására létrejött közhasznú szervezetnek kell átadni.

**XI. ZÁRÓ RENDELKEZÉSEK**

**35. §**

(1) Ez az Alapszabály a *2020.* évi Küldöttgyűlésen történt elfogadással hatályba lép. Egyidejűleg a MEAFC előző Alapszabálya érvényét és hatályát veszti.

Miskolc,2020. szeptember 24.

Rakaczki Zoltán

elnök

a küldöttgyűlés levezető elnöke

**Záradék**

Alulírott, Rakaczki Zoltán elnök, a civil szervezetek bírósági nyilvántartásáról, és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdésében foglaltak alapján, mint a módosításról döntő küldöttgyűlés levezető elnöke, igazolom, hogy a létesítő okirat egységes szerkezetbe foglalt szövege megfelel a létesítő okirat módosításairól döntő, 2014 október 07. napján, 2016. május 31. napján, 2017. augusztus 10. napján és 2020 szeptember 24. napján tartott küldöttgyűlések által hozott határozatok hatályos tartalmának.

A 2020. szeptember 24.-i módosítások félkövér, dőlt betűvel jelezve.

**Miskolc, 2020. szeptember 24.**

………………………………..

Rakaczki Zoltán

levezető elnök

Előttünk, mint tanúk előtt:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Név, lakcím, szig. szám, aláírás) (Név, lakcím, szig. szám, aláírás)